แบ่งภาวะแทรกซ้อนจากเยื่อบุโพรงมดลูกอักเสบมี 2 ระยะ หรือ 3 ระยะ
 แบ่งภาวะแทรกซ้อน ผลข้างเคียง จากเยื่อบุโพรงมดลูกอักเสบได้เป็น 2 ระยะได้แก่ 

ก. ภาวะแทรกซ้อนที่เกิดในระยะสั้น คือ ภาวะแทรกซ้อนที่พบเกิดต่อเนื่องกับอาการต่างๆ เช่น 
1. มีการลุกลามกระจายของเชื้อโรคเข้าไปในท่อนำไข่และในท้องน้อยอุ้งเชิงกราน ทำให้เกิดการอักเสบของท่อนำไข่และภายในอุ้งเชิงกราน การติดเชื้อในอุ้งเชิงกราน
 2. ทำให้เกิดก้อนฝีหนองที่รังไข่และที่ท่อนำไข่ Tubo-ovarian abscess
 3. หากอาการรุนแรงมากขึ้นอีกสามารถทำให้เกิดภาวะติดเชื้อในกระแสเลือด 
4. เกิดภาวะช็อกและอาจเสียชีวิตได้

 ข. ภาวะแทรกซ้อนที่เกิดในระยะยาว คือภาวะแทรกซ้อนที่เกิดในระยะยาวหลังการรักษาผ่านพ้นไปแล้ว ซึ่งอาจพบมีอาการเป็นๆหายๆได้ตลอดไป
 1. ทำให้เกิดพังผืดในโพรงมดลูก ทำให้เลือดประจำเดือนมาน้อยหรือไม่มา 
2. ทำให้เกิดภาวะมีบุตรยากเนื่องจากเกิดมีพังผืดไปยึดหรือไปปิดกั้นท่อนำไข่ 
3. ทำให้เกิดพังผืดในบริเวณอุ้งเชิงกราน 
4. ทำให้เกิดอาการปวดท้องน้อยอุ้งเชิงกรานเรื้อรัง 
5. มีโอกาสเกิดการตั้งครรภ์นอกมดลูกท้องนอกมดลูก เนื่องจากการมีพังผืดในบริเวณอุ้งเชิงกรานและบริเวณท่อนำไข่ ทำให้กระบวนการจับไข่เข้าท่อนำไข่และการเคลื่อนไหวของท่อนำไข่ไม่ดี 
6. เกิดภาวะอุ้งเชิงกรานอักเสบเรื้อรัง 

การพยากรณ์โรคของภาวะเยื่อบุโพรงมดลูกอักเสบขึ้นกับหลายปัจจัยเช่น ความรุนแรงของอาการ ชนิดของเชื้อโรค สาเหตุปัจจัยเสี่ยง การพบแพทย์มาโรงพยาบาลได้เร็วหรือช้า สุขภาพเดิมของตัวผู้ป่วยเอง อย่างไรก็ตาม โดยทั่วไปถ้ามาพบแพทย์มาโรงพยาบาลได้เร็ว ก่อนมีอาการรุนแรง โรคมักรักษาได้หาย โดยอาการจะเริ่มดีขึ้นหลังการรักษาประมาณ 3 - 4 วัน แต่ถ้าพบแพทย์มาโรงพยาบาลล่าช้าหรือเมื่อมีอาการรุนแรงแล้ว การรักษามักยุ่งยากซับซ้อน และมีโอกาสเกิดภาวะแทรกซ้อนได้ดังกล่าวแล้วในหัวข้อ ภาวะแทรกซ้อน ซึ่งทำให้มีโอกาส ตายได้
สูติศาสตร์ (สูติศาสตร์) - Obstetrics